《赵宾旸唐师善见和涌金城望次韵五首》
元代·方回

颓城砖甓堕平湖，禁御雕残故苑芜。
戚畹换班言肯用，边庭入相事应无。
福威玉食欺孤主，诗礼金樵党盗儒。
丧乱谁怜杜陵老，娇儿短褐倒天吴。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。